Зацікаўлены пілігрым, які пабачыў тыя кліматычныя і агульнаграмадскія ўмовы той краіны, дзе адбываліся гэтыя падзеі, справядліва жадае глыбіні веданьня таго, як разгортвалася разьвіцьцё хрысьціянскай царквы. Апостал Павал – галоўны герой нашага апавяданьня, дае нам цудоўную магчымасьць зьвярнуцца да таго, да чаго ён імкнуўся – да разуменьня ідэялу. Ідэялу служаць, робячы добрае, адкрываючы ісьціну і зьдзяйсьняючы найлепшае. Але хто гэта робіць? Безумоўна першым ідзе чалавек дабра, другое месца займае чалавек ісьціны, вучоны ці філосаф і толькі потым ідзе чалавек мастацтва. І над усім гэтым стаіць Ісус Хрыстос, які і зьяўляецца ідэялам дабра і прыгажосьці.